ธนาคารซีไอเอ็มบี ไทย ออกแคมเปญใหม่ผ่อนค่าเทอม 0% นาน 3 เดือน ทุกระดับชั้น
ธนาคาร ซีไอเอ็มบี ไทย ออกแคมเปญใหม่ ผ่อนค่าเทอม 0% นาน 3 เดือน ทุกระดับชั้น
16 พ.ค. 2559

ธนาคาร ซีไอเอ็มบี ไทย ชูโปรโมชั่นบัตรเครดิต ต้อนรับเปิดเทอม แบ่งเบาภาระผู้ปกครอง ด้วย แคมเปญ “เปิดเทอมสดใส..ผ่อนค่าเทอมได้ทุกชั้น ทุกสถาบัน” ซึ่งผู้ถือบัตรเครดิต ธนาคาร ซีไอเอ็มบี ไทย สามารถผ่อนค่าเทอมได้ 0% นาน 3 เดือน ในทุกระดับชั้นการศึกษา ตั้งแต่เตรียมอนุบาลไปจนถึงอุดมศึกษาในระดับชั้นปริญญาเอก เมื่อมียอดชำระการศึกษา ตั้งแต่ 10,000 บาทขึ้นไป
สำหรับกรณีที่สถาบันการศึกษารับชำระผ่านบัตรเครดิต ลูกค้าสามารถทำรายการ และโทรศัพท์เพื่อรับการผ่อนชำระที่ CIMB Thai Care Center  และในกรณีที่สถาบันการศึกษาไม่รับชำระผ่านบัตรเครดิต ลูกค้าสามารถนำใบแจ้งหนี้การศึกษาและใบขอผ่อนชำระ ซึ่งดาวน์โหลดผ่านทาง www.cimbthai.com และส่งเอกสารมายังที่ CIMB Thai Care Center ก่อนวันสรุปยอดบัญชีเครดิต โดยเงื่อนไขเป็นตามที่ธนาคารกำหนด ตั้งแต่วันนี้ – 31 ธันวาคม 2559